Hvad der skulle have været en fredelig overdragelse af et fælles barn endte med et knivstikkeri på en parkeringsplads i Aalborg tilbage i august. Nu er den 29-årige far blevet dømt i sagen. Han skal i fængsel i otte måneder, og efterfølgende er han blevet udvist af landet i seks år, hvis det står til byretten i Aalborg. Den 29-årige har dog valgt at anke dommen, hvorfor den nu skal til Vestre Landsret. Indtil da sidder han fængslet. - Jeg er tilfreds med dommen. Det var den påstand, jeg nedlage, han blev dømt for. Det kan samfundet være godt tilfreds med, lyder det fra anklager i sagen, Thomas Klingenberg. Den 29-årige er i dag blevet dømt for både knivstikkeri, trusler og overtrædelse af knivloven.

Referat:
Et barn overværede et knivoverfald på sin mor i august. Nu står faren til at blive udvist for sine forbrydelser.